Svarbus teisinis pranešimas

|

52006PC0438

Pasiūlymas Tarybos reglamentas laikinai panaikinantis bendrųjų tarifų lengvatų taikymą Baltarusijos Respublikai  /* KOM/2006/0438 galutinis - ACC 2006/0149 */

	[pic] | EUROPOS BENDRIJŲ KOMISIJA |Briuselis, 4.8.2006KOM(2006) 438 galutinis2006/0149 (ACC)PasiūlymasTARYBOS REGLAMENTASlaikinai panaikinantis bendrųjų tarifų lengvatų taikymą Baltarusijos Respublikai(pateikta Komisijos)AIŠKINAMASIS MEMORANDUMAS1. Pagal Bendrijos bendrųjų lengvatų sistemos (BLS) nuostatas prekėms, kurių kilmės šalis yra lengvatas gaunanti šalis, galima tam tikromis aplinkybėmis iš dalies arba visiškai panaikinti lengvatinių susitarimų taikymą, įskaitant tuos atvejus, kai rimtai ir sistemingai pažeidžiami Jungtinių Tautų ir Tarptautinės darbo organizacijos (TDO) konvencijose nustatyti pagrindinių žmogaus ir darbo teisių principai.2. Baltarusijos Respublika yra įtraukta į šalių, kuriose taikoma BLS, sąrašą.3. 2003 m. pabaigoje tarptautinių profesinių sąjungų paraginta Komisija paskelbė sprendimą inicijuoti tyrimą dėl tariamų laisvės burtis į asociacijas ir kolektyvinių derybų teisės Baltarusijoje pažeidimų.4. Komisija tyrė institucinę sistemą, pagrindines institucijas, socialinės partnerystės struktūrą ir susijusius Baltarusijos teisės aktus, lygino visa tai su tarptautiniais standartais ir pasinaudojo TDO laisvės burtis į asociacijas komiteto, TDO ekspertų komiteto ir JT ataskaitų išvadomis bei rekomendacijomis. Dviejų minėtų TDO komitetų rekomendacijos yra pagrindinis atramos taškas aiškinant tarptautinę darbo teisę ir nacionalinių bei tarptautinių standartų sąsajų taisykles. Be pirminių nacionalinių suinteresuotųjų šalių ir jų partnerių organizacijų parodymų tarptautiniu lygiu, vyko pokalbiai su vyriausybės ir darbdavių organizacijų atstovais bei visomis susijusiomis tarptautinėmis agentūromis, NVO ir Europos Komisijos tarnybomis.5. Atliekant tyrimą buvo nustatyta, kad Baltarusijoje stabdoma teisė laisvai steigti profesinių sąjungų organizacijas, teisė organizuoti, teisė pasirinkti profesinių sąjungų organizacijas ir tokių organizacijų teisė būti teisiškai pripažintomis bei gauti išorės finansavimą. Baltarusijoje skatinama sąjungų diskriminacija ir profesinių sąjungų žlugdymas bei jų veiklos stabdymas.6. Be Komisijos tyrimo TDO įkūrė Tyrimo komisiją, kuri savo 2004 m. liepos mėn. ataskaitoje pateikė dvylika rekomendacijų, kurias Baltarusijos vyriausybė turėjo įvykdyti iki 2005 m. birželio mėn., kad būtų pagerinta nepatenkinama padėtis, susijusi su šių konvencijų taikymu: TDO konvencijos Nr. 87 dėl laisvės burtis į asociacijas ir teisės į organizavimą apsaugos bei Konvencijos Nr. 98 dėl teisės organizuoti ir teisės į kolektyvines derybas principų taikymo.7. Pagal BLS reglamente nustatytą tvarką Komisija nusprendė pradėti šešių mėnesių laikotarpį, per kurį būtų stebima ir vertinama padėtis Baltarusijoje, ir tokiu būdu suteikė Baltarusijai papildomo laiko įsipareigoti, kad bus imamasi būtinų priemonių, siekiant atitikti pagrindines darbo teises ir principus, kaip nurodyta dvylikoje 2004 m. liepos mėn. TDO Tyrimo komisijos ataskaitos rekomendacijų.8. Per minėtą šešių mėnesių laikotarpį Baltarusija neprisiėmė būtino įsipareigojimo. Todėl lengvatiniai susitarimai, taikomi Baltarusijos kilmės prekėms, turi būti laikinai panaikinti.9. Pagal Reglamento (EB) Nr. 980/2005 20 straipsnio 4 ir 5 dalyse nustatytą tvarką Taryba per vieną mėnesį kvalifikuota balsų dauguma turėtų priimti sprendimą dėl Komisijos pasiūlymo. Jei Taryba pritars laikinam lengvatinių susitarimų panaikinimui, reglamentas turėtų įsigalioti po šešių mėnesių nuo sprendimo priėmimo, išskyrus jei iki to laiko padėtis pasikeistų.10. Norint Baltarusijos kilmės prekėms vėl pradėti taikyti lengvatinius susitarimus, reikėtų stebėti padėtį.2006/0149 (ACC)PasiūlymasTARYBOS REGLAMENTASlaikinai panaikinantis bendrųjų tarifų lengvatų taikymą Baltarusijos RespublikaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,atsižvelgdama į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo[1], ypač į jo 20 straipsnio 4 dalį,kadangi:(1) Pagal Reglamentą (EB) Nr. 980/2005 Baltarusijos Respublika (toliau − Baltarusija) yra Bendrijos bendrųjų tarifų lengvatų sistemos naudos gavėja.(2) 2003 m. sausio 29 d. Tarptautinė laisvųjų profesinių sąjungų konfederacija (TLPSK), Europos profesinių sąjungų konfederacija (EPSK) ir Pasaulinė darbo konfederacija (PDK) Komisijai pagal Reglamento (EB) Nr. 2501/2001 27 straipsnį pateikė bendrą prašymą atlikti tyrimą dėl tariamų laisvės burtis į asociacijas ir kolektyvinių derybų teisės Baltarusijoje pažeidimų.(3) Komisija, konsultuodamasi su Bendrųjų lengvatų komitetu, išnagrinėjo prašymą ir 2003 m. gruodžio 29 d. priėmė sprendimą[2] pradėti tyrimą. Paskelbus pranešimą[3] suinteresuotųjų šalių buvo prašoma pateikti informaciją.(4) Baltarusijos valdžios institucijoms buvo oficialiai pranešta apie tyrimo pradžią. Minėtos institucijos neigė bet kokius TDO Konvencijų Nr. 87 (dėl laisvės burtis į asociacijas ir teisės į organizavimą apsaugos) ir Nr. 98 (dėl teisės organizuoti ir teisės į kolektyvines derybas principų taikymo) pažeidimus.(5) Tačiau per tyrimą, kuris buvo vykdomas konsultuojantis su Bendrųjų lengvatų komitetu, Komisijos surinkta informacija patvirtina, kad esama rimtų ir sistemingų laisvės burtis į asociacijas ir teisės į kolektyvines derybas pagal TDO Konvencijas Nr. 87 ir Nr. 98 pažeidimų. Todėl Komisija nusprendė, kad laikinas lengvatinių susitarimų panaikinimas yra pateisinamas. 2005 m. rugpjūčio 17 d. Komisija nusprendė stebėti ir vertinti padėtį Baltarusijoje, susijusią su darbo teisėmis[4]. Į pranešimą apie šešių mėnesių stebėjimo ir tikrinimo laikotarpį[5] buvo įtrauktas pareiškimas dėl Komisijos ketinimo teikti pasiūlymą Tarybai, susijusį su laikinu prekybos lengvatų taikymo nutraukimu, išskyrus jei iki laikotarpio pabaigos Baltarusija būtų prisiėmusi įsipareigojimą imtis būtinų priemonių, siekdama atitikti 1998 m. TDO pagrindinių darbo teisių ir principų deklaracijoje nustatytus principus, kaip apibrėžta 2004 m. liepos mėn. TDO Tyrimo komisijos ataskaitos dvylikoje rekomendacijų. Baltarusijos valdžios institucijoms buvo oficialiai pranešta apie sprendimą ir paskelbimą.(6) Šešių mėnesių laikotarpio, skirto stebėjimui ir vertinimui, pabaigoje Baltarusija neprisiėmė būtino įsipareigojimo.(7) Atsižvelgiant į tai, kas išdėstyta pirmiau ir tik tokiu pagrindu lengvatiniai susitarimai dėl Baltarusijos kilmės prekių turėtų būti laikinai nutraukti iki kol bus nuspręsta, kad nebėra priežasčių, pateisinančių laikinąjį nutraukimą.(8) Šis reglamentas turėtų įsigalioti po šešių mėnesių nuo jo priėmimo, nebent iki to laiko bus nuspręsta, kad nebėra priežasčių, pateisinančių laikinąjį nutraukimą,PRIĖMĖ ŠĮ REGLAMENTĄ:1 straipsnisPreferencinės priemonės Baltarusijos kilmės prekėms, kurios yra numatytos Reglamente (EB) Nr. 980/2005, yra laikinai panaikinamos.2 straipsnisNesant laisvės burtis į asociacijas ir teisės į kolektyvines derybas Baltarusijoje pažeidimų Taryba, gavusi Komisijos pasiūlymą, kvalifikuota balsų dauguma iš naujo nustato preferencines priemones Baltarusijos kilmės prekėms.3 straipsnisŠis reglamentas įsigalioja po šešių mėnesių nuo jo priėmimo.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, […]Tarybos varduPirmininkas[…]TEISINĘ GALIĄ TURINTI FINANSINĖ PAŽYMA, SKIRTA PASIŪLYMAMS, KURIŲ POVEIKIS BIUDŽETUI SUSIJĘS IŠIMTINAI SU PAJAMOMIS[pic]([1]) OL L 169, 2005 6 30, p. 1.([2]) OL L 5, 2004 1 9, p. 90.([3]) OL C 40, 2004 2 14, p. 4.([4]) OL L 213, 2005 8 18, p. 16.([5]) OL C 240, 2005 9 30, p. 41.